ΓΡΑΠΤΗ ΕΡΩΤΗΣΗ E-0015/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Ιανουαρίου 2001)

Θέμα: Η καλλιέργεια μυδιού στην ΕΕ

Η καλλιέργεια μυδιών είναι ουσιώδους σημασίας για την παράκτια ζώνη της Γαλικίας, δεδομένου ότι δημιουργεί περίπου 11 500 θέσεις άμεσης απασχόλησης, από τις οποίες οι 8 500 είναι σταθερές, καθώς και 7 000 θέσεις έμμεσης απασχόλησης. Το γεγονός αυτό αποκτά ακόμη περισσότερη σημασία λόγω της διαπίστωσης ότι το εισόδημα που δημιουργείται από την παραγωγική δραστηριότητα κατανέμεται σε μία ευρεία κοινωνική βάση και, δεδομένου ότι η αρμοδιότητα λήψης αποφάσεων ανήκει στην ίδια εδαφική περιοχή, το εισόδημα αυτό επενδύεται εκ νέου στη ζώνη παραγωγής. Τούτο δημιουργεί ένα πολλαπλασιαστικό φαινόμενο στην τοπική οικονομία που λειτουργεί ως κοινωνικοοικονομικός σταθεροποιητής.

Στο επίπεδο τηςδατοκαλλιέργειας εν γένει, το μύδι έχει ιδιαίτερο βάρος και σημασία, δεδομένου ότι στη Γαλικία παράγονται κατ' έτος 250 με 300 εκατομμύρια κιλά μυδιών. Έτσι, η Γαλικία είναι ο δεύτερος παγκόσμιος παραγωγός μετά την Κίνα και ο πρώτος ευρωπαϊκός με περίπου το 50 % της συνολικής παραγωγής της Ευρωπαϊκής Ένωσης, διαθέτοντας ένα 35 % για νωπά προϊόντα, 41 % για την παραδοσιακή κονσερβοποιΐα και 24 % για νέες εναλλακτικές μορφές επεξεργασίας που βρίσκονται σε συνεχή αύξηση.

Όσον αφορά τηνδροκαλλιέργεια εν γένει και, ειδικότερα την καλλιέργεια μυδιού, αναγνωρίζεται ότι αποτελεί μεγάλη δυνατότητα ανάπτυξης και, βαθμηδόν, θεωρείται μία λύση για την απορρόφηση του κοινωνικού κόστους που προκαλείται από την ύφεση που παρατηρείται σε άλλους τομείς, ενώ ταυτόχρονα αποτελεί μία εναλλακτική λύση για την κάλυψη της ζήτησης της αγοράς θαλασσίων προϊόντων. Υπ' αυτήν την έννοια, πρέπει να τονίσουμε τα θετικά αποτελέσματα των διαρθρωτικών ενισχύσεων της ΕΕ για αυτόν τον τομέα κατά την περίοδο 94-99, οι οποίες συνέβαλαν στη βελτίωση της παραγωγικότητας και της αποδοτικότητας των εκμεταλλεύσεων, καθώς και στη σημαντική μείωση των εργασιακών κινδύνων και ατυχημάτων και των επαγγελματικών ασθενειών, βελτιώνοντας την ποιότητα ζωής των παραγωγών.

Θα μπορούσε η Επιτροπή να μας ενημερώσει σχετικά με το συνολικό ποσό των ενισχύσεων που έλαβε ο τομέας της καλλιέργειας μυδιού στην ΕΕ κατά την περίοδο 94-99, ανά κράτος; Μπορεί η Επιτροπή να μας ενημερώσει σχετικά με το συνολικό ποσό των ενισχύσεων που έλαβε ο τομέας καλλιέργειας μυδιού στην Ισπανία, ανά περιοχή, κατά την περίοδο 94-99; Μπορεί η Επιτροπή να μας ενημερώσει εάν πρόκειται να διατηρήσει το ίδιο επίπεδο διαρθρωτικών ενισχύσεων ή εάν πρόκειται να το αυξήσει για τον τομέα της καλλιέργειας μυδιού για την περίοδο 2000-2006 και, συγκεκριμένα, τι είδους ενισχύσεις θα διατεθούν για αυτόν τον τομέα κατά την εν λόγω περίοδο;

Απάντηση του κ. Fischler εξ ονόματος της Επιτροπής

(15 Φεβρουαρίου 2001)

Η Επιτροπή δεν έχει στη διάθεσή της στοιχεία για το συνολικό ποσό των ενισχύσεων που χορηγήθηκαν στον τομέα της μυδοκαλλιέργειας κατά τη διάρκεια της περιόδου 1994-1999 κατανεμημένα ανά κράτος μέλος, δεδομένου ότι ορισμένα κράτη μέλη δεν παρέσχαν λεπτομερή τεχνικά στοιχεία για τα προγράμματα που χρηματοδοτήθηκαν.

Εντούτοις, τα στοιχεία αυτά είναι διαθέσιμα, όσον αφορά την Ισπανία.

Κατά τη διάρκεια της περιόδου 1994-1999, το χρηματοδοτικό μέσο προσανατολισμού της αλιείας (ΧΜΠΑ) δεν συνέβαλε στη χρηματοδότηση έργων που περιλαμβάνουν αύξηση της ικανότητας παραγωγής μυδιών στην Ισπανία. Αντίθετα, το ΧΜΠΑ συνέβαλε σε μεγάλο βαθμό στον εκσυγχρονισμό τωνφιστάμενων μονάδωνδατοκαλλιέργειας χωρίς αύξηση της παραγωγικής ικανότητας. Το ΧΜΠΑ χρηματοδότησε στην Ισπανία 820 προγράμματα για συνολική επένδυση περίπου 41 εκατ. ευρώ. Η κοινοτική συνδρομή ανήλθε σε 20 εκατ. ευρώ.

Το σύνολο σχεδόν των έργων που αφορούν τα μύδια που συγχρηματοδοτήθηκαν από το ΧΜΠΑ βρίσκεται στη Γαλικία. Μόνο δώδεκα περίπου έργα χρηματοδοτήθηκαν στην Καταλονία και τη Valence που περιλαμβάνουν κοινοτική συνδρομή η οποία ανέρχεται σε 1 εκατ. ευρώ περίπου.

Όσον αφορά την περίοδο προγραμματισμού 2000-2006, οι διαρθρωτικές επενδύσεις που συγχρηματοδοτούνται από το ΧΜΠΑ προορίζονται κατά προτεραιότητα για τη συνέχιση του εκσυγχρονισμού τωνφιστάμενων εγκαταστάσεων παραγωγής μυδιών και για την διαφοροποίηση της παραγωγής μέσω της εγκατάστασης νέων μονάδων στα ανοικτά των ακτών οι οποίες θα συμβάλουν στη μείωση των περιβαλλοντικών επιπτώσεων στις ras gallegas, παραδοσιακοί τόποι για την εγκατάσταση των bateas.

Η Επιτροπή δεν είναι σε θέση να αποφανθεί για το προβλεπόμενο επίπεδο των ενισχύσεων στον τομέα των μυδιών στην Ισπανία, λόγω του γεγονότος ότι ο χρηματοδοτικός προγραμματισμός δεν κατανέμεται ανά είδος. Εντούτοις, σύμφωνα με τα διαθέσιμα στοιχεία, οι ενισχύσεις στον τομέα των μυδιών κατά τη διάρκεια της περιόδου προγραμματισμού 2000-2006 θα διατηρηθούν στο ίδιο επίπεδο με αυτές της προηγούμενης περιόδου προγραμματισμού.